ПРОЕКТ

НА НАРЕДБА ЗА ИЗМЕНЕНИЕ И ДОПЪЛНЕНИЕ НА 
Н А Р Е Д Б А 

ЗА УСЛОВИЯТА И РЕДА ЗА ПРОВЕЖДАНЕ НА 

ТЪРГ ИЛИ КОНКУРС ЗА ОПРЕДЕЛЯНЕ НА КОНЕСИОНЕР
Приета с решение на Общински съвет – Мъглиж по т. ............, Протокол № ........ от ....................... г., 

1. Приема Наредба за изменение и допълнение на Наредба за условията и реда за провеждане на търг или конкурс за определяне на концесионер, приета от Общински съвет - Мъглиж.
§ 1. Чл. 1. Разпоредбите на чл.6, т.3, чл.16, ал.2, т.3, чл.23, т.2 и чл. 42, ал.2 от наредбата към настоящия момент са със следните текстове и следва да се отменят:
чл. 6. Не може да участва в търга или конкурса за определяне на концесионер лице, което:

3. има парични задължения към общината и държавата, установени с влязъл в сила акт на компетентен орган, или задължения към осигурителните фондове, освен ако компетентният орган е разсрочил или отсрочил задълженията.
Чл. 16. (2) Към заявлението по ал. 1 се прилагат:

3. декларация, че участникът няма задължения към общината или държавата. 

Чл. 23. Комисията не допуска до търга участник, ако установи, че:

2. участникът има неуредени задължения към общината.
Чл. 42. (2) Към заявлението по ал. 1 се прилагат:

3. декларация, че участникът няма задължения към общината или държавата.
Чл.32, ал.1. Дейности по събиране, съхраняване, преработване и/или обезвреждане на негодни за употреба батерии и акумулатори имат право да извършват само лица, притежаващи съответното разрешение по чл.35 от ЗУО. 
МОТИВИ
ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА 

НАРЕДБАТА ЗА УСЛОВИЯТА И РЕДА ЗА ПРОВЕЖДАНЕ НА 

ТЪРГ ИЛИ КОНКУРС ЗА ОПРЕДЕЛЯНЕ НА КОНЕСИОНЕР

Приета с решение на Общински съвет – Мъглиж по т. ......., Протокол № ..... от ............. г., 
Наредба за условията и реда за провеждане на търг или конкурс за определяне на концесионер, е приета от Общински съвет – Мъглиж с Решение № 244 от 31.10.2012 г.
На 19.08.2019 г. в постъпило уведомително писмо от Окръжна прокуратура Стара Загора относно предоставяне на Наредба за условията и реда за провеждане на търг или конкурс за определяне на концесионер. 

След извърше преглед и аналаз се установи несъответствие между действащата в Република България нормативна уредба и наредбата на Община Мъглиж, предвид което се изготвиха и публикуваха горните изменения.
Предвид противоречието им към настоящия момент следва да бъдат отменени, като мотивите на Окръжна прокуратура са следните:

На територията на Община Мъглиж действа Наредба за условията и реда за провеждане на търг или конкурс за определяне на концесионер, приета с Решение № 172/ 15.06.2005 г. на Общински съвет Мъглиж на основание чл.71, ал. 1, т. 2 от ЗОС. 
По своето естество наредбата е нормативен административен акт според чл. 75, ал. 1 от АПК, тьй като съдържа административно правни норми, отнася се за неопределен и неограничен брой адресати и има многократно правно действие, посочено и в чл. 1а от ЗНА. 

Видно от чл.76, ал.3 от АПК, с наредбите на общинските съвети се уреждат неуредени с нормативните актове от по-висока степен обществени отношения с местно значение, която разпоредба е идентична с чл. 8 от ЗНА. Нормативният акт следва да съответства на Конституцията и на другите нормативни актове от по-висока степен.

Според чл.3, ал.3 от ЗОАРАКСД при административно регулиране и административен контрол върху стопанската дейност административните органи и органите на местно самоуправление не могат да налагат ограничения и тежести, които не са необходими за постигане целите на закона. Целта на ЗОАРАКСД, е да улесни и насърчи извършването на стопанска дейност, като ограничи до обществено оправдани граници административното регулиране и административния контрол осъществявани върху нея от държавните органи от органите на местното самоуправление.

С чл.2 от ЗОАРАКСД се определя, че държавните органи и органите на местното самоуправление осъществяват административното регулиране и административния контрол върху стопанската дейност с цел защита на: националната сигурност и обществения ред в страната, както и на изключителни и суверенни права на държавата по смисъла на чл. 18, ал. 1 - 4 от Конституцията на Република България; личните и имуществените права на гражданите и юридическите лица; околната среда, в съответствие с принципите и целите на самия закон.

Законодателят е ограничил административното регулиране и контрол съгласно чл. 4, ал.1, ал.2 и ал.3 от ЗОАРАКСД, според които лицензионен и регистрационен режим за извършване на стопанска дейност, както и изискване за издаване на разрешение и удостоверение или за даване на уведомление за извършване на отделна сделка или действие, се установяват само със закон. Всички изисквания, необходими за започването и за осъществяването на дадена стопанска дейност, както и за извършването на отделна сделка или действие, се уреждат със закон. С подзаконов нормативен акт, посочен в закон, могат да се конкретизират изискванията по ал. 2, като се осигури спазването на чл.3, ал.3 от ЗОАРАКСД.

Разпоредбите на чл.21, ал.1, т.13 и ал.2 от ЗМСМА регламентират правомощията на органа на местното самоуправление -  Общински съвет да определя изисквания за дейността на физическите и юридическите лица на територията на Общината, които произтичат от екологичните, историческите, социалните и другите особености на населените места, както и от състоянието на инженерната и социалната инфраструктура, чрез приемане на правилници, наредби, инструкции, решения, декларации и обръщения.

При анализ на горните норми от ЗМСМА и чл.4, ал.2 и ал.3 вр. с чл.3, ал.3 от ЗОАРАКСД се достига до извод, че законът делегира правомощия на общинските съвети при издаването на нормативни административни актове да определят изисквания, необходими за започването и за осъществяването на дадена стопанска дейност, както и за извършването на отделна сделка или действие.

В този смисъл с местната Наредба е бил регламентиран ред за извършване на посочената в нея дейност (действие), което е свързано със стопанската дейност на определено лице, поради което представлява съвкупност от условия, които са част от разрешителен режим. 

Според разпоредбите от наредбата, предвидени за отмяна е въведено ограничение на кръга от лица, които могат да кандидатстват за участие в търг или конкурс. С въведеното с наредбата ограничение се облагодетелстват определени лица, тези които нямат задължения към общината, дори и само, защото не живеят на територията й, респ. седалището им е извън нейната територия, което със сигурност нарушава принципа на свободната стопанска дейност.

Предвид горното, разпоредбите на чл.6, т.3, чл.16, ал.2, т.3, чл.23, т.2 и чл. 42, ал.2 в това им съдържание водят до нарушаване принципа на свободната стопанска дейност, и създават ограничения на определена категория правни субекти да извършват дадена стопанска дейност, предвид което следва да се отменят.
Предви горното и на основание чл. 26, ал. 4 във вр. чл. 18б, ал. 2 от ЗНА, предложения по проекта могат да се изпращат на електронна поща ob_maglizh@mail.bg в срок до 19 септември 2019 година включително.
